Els hàbitats actualment objecte del Pla són:
- L'alguer de posidònia ( Posidonia oceanica )
- Les dunes fixades amb pi pinyer i/o pinastre
Les espècies de fauna terrestres actualment objecte del Pla són:
- El gavià de potes grogues ( Larus michaellis )
- L'ocell de tempesta ( Hydrobates pelagicus )
- La ratapinyada d'orella escapçada ( Myotis emarginata )
- La ratapinyada de musell agut ( Myotis blythii )
Les espècies de flora terrestres actualment objecte del Pla són:
Les espècies marines actualment objecte del Pla són:
- Posidònia ( Posidonia oceanica )
- Llamàntol ( Homarus gammarus )
L'objectiu d'aquest programa és conèixer l'espai que els submarinistes utilitzen quan fan immersió al Parc Natural del Montgrí, les Illes Medes i el Baix Ter, a la vegada que permet obtenir informació sobre els paràmetres que descriuen cadascuna d'aquestes immersions.
El coneixement d'aquesta activitat és complementària al seguiment de les diferents espècies indicadores de l'impacte del busseig, com és el cas de la gorgònia vermella.
Les dues forests d'utilitat pública del massís es gestinen d'acord amb els projectes d'ordenació forestal de Muntanya Gran i la Duna Continental.
El massís del Montgrí està situat en una zona d'alt risc d'incendi forestal, castigada intensament al llarg de la història per freqüents incendis que han provocat canvis en l'estructura i la composició de la vegetació, així com impactes erosius en un sòl de gran fragilitat.
Els factors que influeixen més directament en la propagació del foc són la naturalesa i l'estat de la vegetació, la topografia del terreny i els factors climàtics.
La freqüentació que suposen les zones urbanitzades perimetrals a l'espai protegit, així com el vent de tramuntana, predominant a la zona, constitueixen dues variables d'extrema importància.
Des de l'any 2004 i gràcies a l'ADF Montgrí es disposa d'un pla de prevenció d'incendis, com a eina bàsica per executar les actuacions de prevenció integrades a la gestió de l'espai.
Aquest pla es porta a terme segons uns objectius estratègics i fonamentals:
- Definir una caça sostenible dins la natura, compatible amb altres activitats.
- Complir el que es disposa a l'estratègia catalana per a la conservació i l'ús sostenible de diversitat biològica.
- Reconèixer els valors culturals i les funcions que realitza la societat de caça.
- Fomentar l'esforç cinegètic com una ètica de comportament.
- Col·laborar en el desenvolupament de la població local.
Les espècies de les quals es realitzen seguiments de l'estat de les seves poblacions són: perdiu roja, conill de bosc, llebre, porc senglar, guilla, geneta i gorjablanc.
A partir d'aquests seguiments es fa una estimació de la seva abundància i es proposen la dinàmica dels aprofitaments i les actuacions futures.
Paral·lelament i gràcies a la Societat de Caçadors Montgrí, es porten a terme un conjunt d'actuacions de millora d'hàbitat i recuperació de punts d'aigua molt positives per a la fauna del massís.
Enguany s'està finalitzant la redacció del Pla de gestió ramadera amb el propòsit de fomentar la pastura extensiva, contribuir a la millora de la gestió forestal per a la prevenció d'incendis i a la diversificació i millora d'hàbitats per a la conservació dels sistemes naturals.
El Pla persegueix complementar la gestió forestal tot integrant-hi la ramaderia extensiva per tal de disminuir la càrrega de combustible sense posar en escac el rendiment forestal futur.
Aquest objectiu es compatibilitza amb la preservació i la millora d'hàbitats d'espècies singulars o d'especial importància en la conservació de la biodiversitat i en la funcionalitat dels ecosistemes.
La rellevància del patrimoni cultural a l'espai protegit posa de manifest la necessitat d'una gestió integral i planificada per potenciar-ne la conservació, la restauració i la memòria històrica.
El Pla inclou un conjunt d'objectius i actuacions a diferents nivells iniciats l'any 2008.